ii8 COMMENTATIO 



Jam vidimus , quidnam in Symposio scribendo 

 Platonis consilium fuisse videatur, in primd parte, 

 in secundd vero explicando ita totum dialogum 

 percurrere tentavimus , ut inde modus, quo pro- 

 ponitur argumentum , et progressio ejus pateret. 

 Restat, ut mine tertio loco inquiraraus, quae sit 

 maxime explication*! conclusio. " Quaenam ve- 

 ro sit hujus vocis significatio jam, ni fallor, hes- 

 terno die explicavimus. Nonne? Sophron. Om- 

 nino; dixisti enim hdcce parte contineri id, quod 

 ex Symposii argumento concluditur , sive doctri- 

 nam a Platone hocce dialogo traditam. Ego pri- 

 mo inepte opinabar , conclusionem idem esse 

 ac argumentum ; tti vero toto genere ab eo esse 

 diversam docuisti. - PhilopL Recte rem meminis- 

 ti; non vero, quod conclusio toto genere ab ar- 

 gumento diversa sit. Diversae quidem sunt res > 

 sed arctissime connexae , ut causa et effectus , 

 cum conclusio nihil aliud sit , quam id , quod ex 

 argumento efficiatur. Primd quaestionis parte 

 mihi id contineri videtur propter quod^ secunda 

 vero modum^ quo Plato Symposium scripserit; 

 cum haecce denique parte ea explicanda sint , quae 

 inde concludantur. Ut haecce rite pertractemus, 

 prius singularum orationum doctrinas exponamus 

 necesse est. 



Primo loco nobis obvia fit Phaedri oratio. 

 Continet , ut jam supra diximus , popularem amo- 

 rcm mirosque ejus ad reipublicae salutem effec- 

 tus. 



